Source: https://www.slov-lex.sk/pravne-predpisy/SK/ZZ/2003/548/20090601.html
Timestamp: 2019-10-21 07:18:13+00:00
Document Index: 84959

Matched Legal Cases: ['§ 12', '§ 12', '§ 53', '§ 149', '§ 228', '§ 43', '§ 236', '§ 63', '§ 246']

548/2003 Z.z./
Časová verzia predpisu účinná od 01.06.2009 do 30.04.2011
Akadémia je právnická osoba, ktorá je rozpočtovou organizáciou Ministerstva spravodlivosti Slovenskej republiky (ďalej len „ministerstvo“) a hospodári s prostriedkami účelovo určenými v štátnom rozpočte na vzdelávanie sudcov, prokurátorov a súdnych úradníkov.
Akadémia je vzdelávacia inštitúcia s celoštátnou pôsobnosťou, ktorá zabezpečuje, organizuje a vykonáva vzdelávanie
súdnych úradníkov.1)
odbornú prípravu justičného čakateľa počas prípravnej štátnej služby, ktorá je potrebná na výkon funkcie sudcu,
vzdelávanie justičného čakateľa zamerané na zdokonaľovanie a dopĺňanie požadovaných vedomostí potrebných na výkon funkcie sudcu,2)
odbornú prípravu vyššieho súdneho úradníka.
Akadémia v rámci svojej pôsobnosti zabezpečuje a koordinuje úlohy medzinárodnej spolupráce vrátane prípravy a organizácie spoločných medzinárodných vzdelávacích podujatí s inými národnými alebo medzinárodnými organizáciami pre vzdelávanie sudcov, prokurátorov a súdnych úradníkov.
Akadémia overuje vedomosti a odborné predpoklady justičných čakateľov potrebné na výkon funkcie sudcu a právnych čakateľov prokuratúry potrebné na výkon funkcie prokurátora vykonaním odbornej justičnej skúšky (§ 12).
Akadémia zabezpečuje aj vytvorenie, správu a ochranu jednotnej databázy súdnych prípadov v podobe súdnych spisov z oblasti trestného práva, správneho práva, pracovného práva, rodinného práva, obchodného práva a občianskeho práva, ktoré sú spracované na účely písomnej časti výberového konania na obsadenie voľného miesta sudcu; rovnako zabezpečuje aj vytvorenie, správu a ochranu jednotnej databázy prípadov a spisov potrebných na vykonanie písomnej časti odbornej justičnej skúšky. Na požiadanie výberovej komisie akadémia dodá z databázy súdnych prípadov pre potreby písomnej časti výberovej komisii súdne spisy v počte rovnajúcom sa dvojnásobku uchádzačov prihlásených do výberového konania, pričom polovicu takto dodaných súdnych spisov tvoria súdne spisy z oblasti trestného práva a druhú polovicu súdne spisy z oblasti správneho práva, pracovného práva, rodinného práva, obchodného práva a občianskeho práva.
Akadémia pri vytváraní jednotnej databázy súdnych prípadov podľa odseku 5 zabezpečí ochranu osobných údajov podľa osobitného predpisu.2a)
Justičná akadémia ďalej vykonáva prenájom priestorov, ubytovacie služby, stravovacie služby, relaxačné služby, vydavateľskú a publikačnú činnosť; vykonávanie činnosti podľa tohto odseku nesmie ohroziť kvalitu, rozsah a dostupnosť činností podľa odsekov 1 až 6.
Funkčné obdobie členov rady je päť rokov. Tá istá osoba môže byť vymenovaná za člena rady najviac v dvoch po sebe nasledujúcich obdobiach.
Akadémiu navonok zastupuje riaditeľ, ktorý je jej štatutárnym orgánom. Riaditeľa zastupuje v čase jeho neprítomnosti zástupca riaditeľa. Riaditeľ môže poveriť aj v iných prípadoch svojho zástupcu, aby ho zastupoval v rozsahu jeho práv a povinností. Tá istá osoba môže vykonávať funkciu riaditeľa alebo funkciu zástupcu riaditeľa najviac dve po sebe nasledujúce funkčné obdobia.
Úlohy pedagogického zboru podľa odseku 1 môže vykonávať aj justičný čakateľ a právny čakateľ prokuratúry počas svojej prípravnej praxe a vyšší súdny úradník počas výkonu štátnej služby.9a)
Návrh na vykonanie odbornej justičnej skúšky (ďalej len „skúška“) justičným čakateľom predkladá akadémii minister. K návrhu priloží aj záverečné hodnotenie justičného čakateľa vypracované predsedom príslušného krajského súdu.
Návrh na vykonanie skúšky právnym čakateľom prokuratúry predkladá akadémii generálny prokurátor. K návrhu priloží aj záverečné hodnotenie právneho čakateľa prokuratúry podľa osobitného zákona.10)
Skúška justičného čakateľa a skúška právneho čakateľa prokuratúry majú písomnú a ústnu časť. Písomná časť sa skladá z odborného testu, z vyhotovenia rozhodnutí v trestnej a v inej než trestnej veci. Písomnou časťou skúšky sa overuje spôsobilosť justičného čakateľa a právneho čakateľa prokuratúry samostatne vykonávať procesné úkony a postupy vyplývajúce z funkcie, na ktorú sa pripravuje. Na ústnej skúške majú justičný čakateľ a právny čakateľ prokuratúry preukázať vedomosti z ústavného práva, z organizácie a pôsobnosti súdov a prokuratúry, z trestného práva, z medzinárodného práva, z občianskeho práva, z rodinného práva, z obchodného práva, z finančného práva, zo správneho práva, z pracovného práva a z práva Európskej únie a Európskych spoločenstiev.
Opravnú skúšku môže justičný čakateľ alebo právny čakateľ prokuratúry vykonať najskôr po troch mesiacoch a najneskôr do šiestich mesiacov od konania skúšky.
Na vykonanie skúšky vyššieho súdneho úradníka sa vzťahujú ustanovenia odsekov 1 až 3 a § 12 ods. 1 až 5.
Na vykonanie skúšky a na vykonanie opravnej skúšky služobný úrad poskytne vyššiemu súdnemu úradníkovi služobné voľno s náhradou platu v trvaní dvoch týždňov.
Ak vyšší súdny úradník neprospel ani pri opravnej skúške, zostáva vo funkcii vyššieho súdneho úradníka bez možnosti znovu sa prihlásiť na vykonanie skúšky.
Justiční čakatelia, ktorí spĺňajú podmienky na vykonanie skúšky podľa doterajších predpisov, považujú sa za justičných čakateľov podľa tohto zákona.
Právni čakatelia prokuratúry, ktorí spĺňajú podmienky na vykonanie prokurátorskej skúšky podľa doterajších predpisov, považujú sa za právnych čakateľov prokuratúry podľa tohto zákona.
Skúška vykonaná podľa osobitného predpisu12) a prokurátorská skúška vykonaná podľa osobitného predpisu13) sa považujú za odbornú justičnú skúšku podľa tohto zákona.
Prípravná služba justičného čakateľa vykonaná do nadobudnutia účinnosti tohto zákona sa započítava do odbornej prípravy podľa tohto zákona.
§ 53 ods. 1 písm. g ) zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.
§ 149a zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov.
§ 228 zákona č. 154/2001 Z. z. o prokurátoroch a právnych čakateľoch prokuratúry.
§ 43 ods. 1 písm. a) zákona č. 312/2001 Z. z.§ 236 ods. 2 písm. f) zákona č. 154/2001 Z. z.
§ 63 zákona č. 335/1991 Zb. o súdoch a sudcoch v znení neskorších predpisov.
§ 246 až 248 zákona č. 154/2001 Z. z.
10. 01.12.2014 - 31.12.2018 322/2014 Z. z.